open-index/open-wikipedia-markdown huggingface dataset:
The Rolling Stones No. 2

Το **The Rolling Stones No. 2** είναι το δεύτερο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 15 Ιανουαρίου του 1965 μέσω της δισκογραφικής εταιρείας "Decca". Η αμερικάνικη έκδοση του άλμπουμ έφερε την ονομασία **The Rolling Stones, Now!** και πραγματοποιήθηκε στις 13 Φεβρουαρίου του ίδιου έτους μέσω της δισκογραφικής εταιρείας "London", όντας η τρίτη επίσημη κυκλοφορία τους στην αντίπερα όχθη του Ατλαντικού..

Οι δύο εκδόσεις διέφεραν αρκετά, αφού το "*The Rolling Stones, Now!*" περιελάμβανε επτά από τα δώδεκα κομμάτια του "*The Rolling Stones No. 2*", όπως και τα σινγκλ "*Little Red Rooster*" και "*Heart of Stone*", αλλά και τα "*Surprise, Surprise*", "*Mona (I Need You Baby)*" (από τον πρώτο δίσκο του συγκροτήματος) και "*Oh Baby (We Got A Good Thing Goin')*".

Το "*The Rolling Stones No. 2*" σκαρφάλωσε στην κορυφή των βρετανικών τσαρτ, όπου παρέμεινε για δέκα εβδομάδες πριν το διαδεχθεί το "*[[Beatles For Sale]]*" των Beatles. Επίσης, σκαρφάλωσε στο γερμανικό # 1, ενώ το "*The Rolling Stones, Now!*" ανέβηκε στην πέμπτη θέση του Billboard των ΗΠΑ και βραβεύθηκε ως χρυσός δίσκος.

Το σινγκλ της διασκευής στο "*Little Red Rooster*" του Howlin' Wolf σκαρφάλωσε στην κορυφή των τσαρτ της πατρίδας τους, ενώ το "*Heart of Stone*" αποτέλεσε το δεύτερο Top-20 των Rolling Stones για τα αμερικάνικα τσαρτ.

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, ο Mark Prindle με 8 / 10 και το "Sputnik Music" με μέσο όρο βαθμολογιών 3,5 / 5.

## Λίστα Τραγουδιών
### Ευρωπαϊκή έκδοση (The Rolling Stones No. 2)

### Αμερικάνικη έκδοση (The Rolling Stones, Now!)

## Θέσεις τσαρτ

## Βραβεία
***The Rolling Stones Now*** *(άλμπουμ)*
* Ηνωμένες Πολιτείες (*RIAA Certification*): Χρυσός 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*The Rolling Stones No.2*" ήταν οι εξής:
* **[[Μικ Τζάγκερ]]** - φωνητικά, φυσαρμόνικα, κρουστά, ντέφι
* **[[Κιθ Ρίτσαρντς]]** - κιθάρα, φωνητικά
* **[[Μπράιαν Τζόουνς]]** - κιθάρα, φωνητικά, πλήκτρα, φυσαρμόνικα, κρουστά
* **[[Μπιλ Γουάιμαν]]** - μπάσο, φωνητικά
* **[[Τσάρλι Γουάτς]]** - τύμπανα, κρουστά

;*Γκεστ συμμετοχές*
* **Ιαν Στιούαρτ** - πιάνο
* **Τζακ Νίτσε** - πιάνο, ντέφι

## Παραπομπές


## Πηγές
* The Rolling Stones No. 2 - The Rolling Stones | Songs, Reviews, Credits | AllMusic
* The Rolling Stones - The Rolling Stones No. 2 | Sputnikmusic
* The Rolling Stones No.2 | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1965
Βίκτορ Τσερνόφ

Ο **Βίκτορ Μιχάιλοβιτς Τσερνόφ** (*Ви́ктор Миха́йлович Черно́в*, 7 Δεκεμβρίου 1873 – 15 Απριλίου 1952) ήταν Ρώσος επαναστάτης και ένας από τους ιδρυτές του Ρωσικού Σοσιαλ-Επαναστατικού Κόμματος. Ήταν ο βασικός θεωρητικός του κόμματος ή ο “εγκέφαλος” του κόμματος, και ήταν περισσότερο αναλυτής, παρά πολιτικός ηγέτης.

## Βιογραφία
### Τα πρώτα χρόνια
Ο Βίκτορ Τσερνόφ γεννήθηκε στο Νοβουζένσκ, μια πόλη νοτιοανατολικά του Σαράτοφ στο κυβερνείο της Σαμάρα. Ήταν γιος ενός πρώην δουλοπάροικου αγρότη και ανατράφηκε για να γίνει ένας χαμηλού επιπέδου δημόσιος λειτουργός στην τοπική δημόσια διοίκηση. 
 
Ο Τσερνόφ παρακολούθησε το γυμνάσιο στο Σαράτοφ, ένα φυτώριο ριζοσπαστισμού, όπου εντάχτηκε σε έναν λαϊκίστικο κύκλο συζητήσεων, στον οποίο μελέτησε τα έργα του Νικολάι Ντομπρολιούμποφ και του Νικολάι Μιχαϊλόφσκι. Οι ριζοσπαστικές του τάσεις τράβηξαν την προσοχή της τοπικής αστυνομίας και ο Τσερνόφ μεταφέρθηκε σε άλλο σχολείο για τον τελευταίο χρόνο των σπουδών του.

Ο Τσερνόφ γράφτηκε στη Νομική Σχολή του Πανεπιστημίου της Μόσχας, όπου ακόμη μια φορά εντάχτηκε σε ριζοσπαστικό κύκλο συζητήσεων, υπερασπιζόμενος τις λαϊκίστικες απόψεις κατά των Μαρξιστών. Συνελήφθη για την πολιτική του δράση την άνοιξη του 1894 και πέρασε 9 μήνες στο Φρούριο Πέτρου και Παύλου στην Αγία Πετρούπολη. Μετά τη φυλάκισή του, ο Τσερνόφ καταδικάστηκε σε μια περίοδο διοικητικής εξορίας στην κεντρική Ρωσία.

### Πολιτική καριέρα
Μέχρι το τέλος της δεκαετίας του 1880 αναμίχθηκε στην επαναστατική δράση. Παρακολούθησε τη Νομική Σχολή του Πανεπιστημίου της Μόσχας και στις αρχές της δεκαετίας του 1890 εντάχθηκε στους Ναρόντνικους· το 1894 εντάχθηκε στην ομάδα “Δίκιο του Λαού” (Ναρόντνοε πράβο) του Μαρκ Νατάνσον, μια προσπάθεια να ενώσει όλα τα σοσιαλιστικά κινήματα στη Ρωσία, και συνελήφθη με άλλα μέλη, φυλακίστηκε και εξορίστηκε. Αφού πέρασε κάποιο διάστημα οργανώνοντας τους χωρικούς γύρω από το Ταμπόφ, πήγε στο εξωτερικό, στη Ζυρίχη, το 1899. Εντάχτηκε στο Σοσιαλ-Επαναστατικό Κόμμα (Εσέροι) με την ίδρυσή του το 1901 και έγινε ο εκδότης της εφημερίδας του *Επαναστατική Ρωσία*. Επέστρεψε στη Ρωσία μετά την Επανάσταση του 1905· αφού απείχε των εκλογών για την Πρώτη Δούμα, κέρδισε την εκλογή για τη Δεύτερη Δούμα και έγινε ο ηγέτης της παράταξης των Εσέρων.

Το 1907 δημοσίευσε τις *Φιλοσοφικές και Κοινωνιολογικές Μελέτες*, στις οποίες συντάσσεται με τις αντιλήψεις του Ρίτσαρντ Αβενάριους. Σαν τέτοιος ήταν ένας από τους Ρώσους Μαχιστές που επικρίθηκαν από τον Λένιν στο *Υλισμός και Εμπειριοκριτικισμός* (1909). 

Στην Προσωρινή Κυβέρνηση του Αλέξανδρου Κερένσκι το 1917, ο Τσερνόφ ήταν Υπουργός Γεωργίας. Ήταν επίσης ο μόνος Πρόεδρος της Ρωσικής Συντακτικής Συνέλευσης μέχρι τη διάλυσή της στις 6 Ιανουαρίου 1918. Μετά την κατάληψη της εξουσίας από τους Μπολσεβίκους, έγινε μέλος της αντι-Μπολσεβίκικης κυβέρνησης ηγούμενος των περισσότερο μετριοπαθών Σοσιαλ-Επαναστατών στη Σαμάρα, πριν διαφύγει στην Ευρώπη και στη συνέχεια στις ΗΠΑ.

### Θάνατος και κληρονομιά
Ο Τσερνόφ απεβίωσε στη Νέα Υόρκη το 1952.

## Πηγές
*"Viktor Mikhaylovich Chernov". Britannica Online. 
*

Παραπομπές


## Εξωτερικοί σύνδεσμοι

*

Κατηγορία:Ρωσική Προσωρινή Κυβέρνηση
Κατηγορία:Ρώσοι επαναστάτες
Κλεμέντε Ρούτα

Ο **Κλεμέντε Ρούτα** (ιταλ.:*Clemente Ruta*, 9 Μαΐου 1668 &ndash; 11 Νοεμβρίου 1767) ήταν Ιταλός ζωγράφος της ύστερης περιόδου του μπαρόκ.

## Βίος και έργο
Γεννήθηκε στην Πάρμα και πρώτος διδάσκαλος του στην ζωγραφική ήταν ο Ιλάριο Σπολβερίνι (Ilario Spolverini) ενώ αργότερα τον δίδαξε στην Μπολόνια ο Κάρλο Τσινιάνι (Carlo Cignani). Με τον τελευταίο μετακόμισαν στη Νάπολη για να εργαστούν στην Αυλή του Καρόλου των Βουρβόνων. Ο Ρούτα ειδικεύτηκε στην ζωγραφική τοπίων. Σε μεγάλη ηλικία έχασε την όρασή του.

## Παραπομπές


## Βιβλιογραφία
*

 
Κατηγορία:Ιταλοί ζωγράφοι του 17ου αιώνα
Κατηγορία:Ζωγράφοι του Μπαρόκ
Κατηγορία:Ιταλοί ζωγράφοι του 18ου αιώνα
Οντοάρντο Περίνι

Ο **Οντοάρντο Περίνι** (ιταλ.:Odoardo Perini, 5 Απριλίου 1671 – 29 Δεκεμβρίου 1757) ήταν Ιταλός ζωγράφος της ύστερης περιόδου του μπαρόκ ο οποίος δραστηριοποιήθηκε στην Βερόνα.

Ξεκίνησε την σταδιοδρομία του ως βοηθός του Αντρέα Βολτολίνο (Andrea Voltolino) και στην συνέχεια μαθήτευσε υπό τον Τζοβάνι Μαρία Βιάνι (Giovanni Maria Viani). Ζωγράφισε σειρά πινάκων για τον κόμη Ercole Giusti καθώς και έργα θρησκευτικού περιεχομένου για τους *Colombini* στην Μπολόνια. Αναφερόμενος στον Περίνι, ο Κάρλο Ριντόλφι (Carlo Ridolfi) ανέφερε πως είχε "πολύ παράξενο μυαλό".

## Παραπομπές


## Βιβλιογραφία
* 
*

Κατηγορία:Ιταλοί ζωγράφοι του 17ου αιώνα
Κατηγορία:Ζωγράφοι του Μπαρόκ
Κατηγορία:Ιταλοί ζωγράφοι του 18ου αιώνα
Αγγλική Ομοσπονδία Ράγκμπι Λιγκ

Η **Αγγλική Ομοσπονδία Ράγκμπι Λιγκ** (αγγλικά: *Rugby Football League*, RFL) είναι ο επίσημος φορέας για επαγγελματικό ράγκμπι λιγκ στην Αγγλία. Το όνομα «Ράγκμπι Φούτμπολ Λιγκ» προηγουμένως αναφερόταν, επίσης, στο πρωτάθλημα το οποίο διοργάνωνε η RFL. Αυτό έχει έκτοτε αντικατασταθεί από τη Σούπερ Λιγκ, την Τσάμπιονσιπ και τη Λιγκ 1.

Εδρεύει στο Ρεντ Χαλ του Ληντς και είναι επιφορτισμένη με την οργάνωση των εθνικών ομάδων ανδρών, γυναικών και νέων, του πρωταθλήματος Αγγλίας, του Τσάλεντζ Καπ, της Σούπερ Λιγκ και των Πρωταθλημάτων Ράγκμπι Λιγκ. Για τη διεξαγωγή αγώνων ερασιτεχνών και νέων η RFL συνεργάζεται με τη Βρετανική Ομοσπονδία Ράγκμπι Λιγκ Ερασιτεχνών (BARLA). Η RFL είναι μέλος της Ευρωπαϊκής Ομοσπονδίας Ράγκμπι Λιγκ (RLEF) και ως κύριο πλήρες μέλος έχει τη δυνατότητα αρνησικυρίας (veto) στο Συμβούλιο μαζί με τη Γαλλία. Η RFL αποτελεί μέρος του Κοινοτικού Συμβουλίου (Community Board), το οποίο έχει επίσης εκπροσώπους από τη BARLA, τις Συνδυασμένες Υπηρεσίες (Combined Services), τα Αγγλικά Σχολεία Ράγκμπι Λιγκ (English Schools Rugby League) και το Ράγκμπι Λιγκ Σπουδαστών (Student Rugby League).

## Ιστορία
Ιδρύθηκε αρχικά ως «Βόρεια Ένωση Ράγκμπι» (γνωστή και ως Βόρεια Ένωση) τον Αύγουστο του 1895 από εκπροσώπους των είκοσι ενός συλλόγων της Ομοσπονδίας Ράγκμπι (RFU) στο Τζορτζ Χοτέλ του Χάντερσφιλντ. Το 1922 μετονομάστηκε σε «Βόρεια Ομοσπονδία Ράγκμπι Λιγκ»,, σύμφωνα και με τις αντίστοιχες οργανώσεις στο εξωτερικό, την Αυστραλιανή Ομοσπονδία Ράγκμπι Λιγκ (ARL) και την Ομοσπονδία Ράγκμπι Λιγκ Νέας Ζηλανδίας (NZRL). Τελικά η λέξη «Βόρεια» απαλείφθηκε από την ονομασία της ομοσπονδίας στις αρχές της δεκαετίας του 1980.

## Λογότυπο
Το πρώτο λογότυπο που χρησιμοποιήθηκε από την RFL είχε ωοειδές σχήμα, που αντιπροσώπευε την μπάλα με την αναγραφή XIII - The Rugby Football League γύρω από αυτό. Το λογότυπο εμφανίστηκε επίσης στις φανέλες των ομάδων. Στα τέλη της δεκαετίας του 1990 το λογότυπο άλλαξε σε πιο απλοϊκό σχεδιασμό από το παλιό. Είχε σχήμα μπάλας ράγκμπι με τρεις μικρές γραμμές και δύο μακριές, τοποθετημένες σε σχήμα μπάλας ράγκμπι, με την αναγραφή της συντομογραφίας RFL. Το 2017 παρουσιάστηκε ένα νέο λογότυπο, το οποίο περιελάμβανε στοιχεία όπως το κτίριο *MyLocal Morrisons* του Χάντερσφιλντ, όπου συστάθηκε η ομοσπονδία και η αναγραφή του έτους ίδρυσης.

## Παραπομπές


## Εξωτερικοί σύνδεσμοι

* 

Κατηγορία:Αθλητισμός στην Αγγλία
Κατηγορία:Ράγκμπι λιγκ
Κλειστό Γυμναστήριο Περιστερίου

Το **Κλειστό Γυμναστήριο Περιστερίου** (επίσης γνωστό ως **Κλειστό Περιστερίου** και **Κλειστό «Ανδρέας Παπανδρέου»**) είναι κλειστό γυμναστήριο το οποίο βρίσκεται στο Περιστέρι, στην Αθήνα. Το γυμναστήριο πήρε το όνομα του από τον Ανδρέα Παπανδρέου, πρώην Πρωθυπουργό της Ελλάδας, ο οποίος απεβίωσε το 1996.  Βρίσκεται δίπλα στο Δημοτικό Στάδιο Περιστερίου και ανήκει στον Δήμο Περιστερίου. Η χωρητικότητα του κλειστού γυμναστηρίου είναι 4.000 θεατές.

## Ιστορικό
Το γυμναστήριο εγκαινιάστηκε το 1989. Είναι η μακροχρόνια έδρα για την επαγγελματική ομάδα καλαθοσφαίρισης της Α1 Εθνικής Κατηγορίας, ΓΣ Περιστέρι. Επίσης χρησιμοποιήθηκε και από άλλες ομάδες, όπως ο Πανελλήνιος (για αγώνες του Eurocup) και ο Πανελευσινιακός.

## Παραπομπές


## Εξωτερικοί σύνδεσμοι
* Κλειστό Γυμναστήριο «Ανδρέας Παπανδρέου», πληροφορίες στον ιστότοπο Stadia.gr.
* Κλειστό Γυμναστήριο «Ανδρέας Παπανδρέου» , πληροφορίες στον ιστότοπο Gipeda.gr.

Περιστεριου Ανδρεας
Περιστεριου Ανδρεας
Περιστεριου Ανδρεας
Κλειστο
Τζοβάνι Καντιόλι

Ο **Τζοβάνι Καντιόλι** (ιταλ.: Giovanni Cadioli, περ. 1710 – 10 Σεπτεμβρίου 1767) ήταν Ιταλός ζωγράφος της περιόδου του μπαρόκ ο οποίος δραστηριοποιήθηκε κατά κύριο λόγο στην γενέτειρά του Μάντουα. Είναι επίσης ο συγγραφέας έργου-οδηγού για τα έργα τέχνης στην πόλη αυτή.

## Βίος και έργο
Ήταν μαθητής του Τζοβάνι Τσάντι (Giovanni Canti), μαζί με τους Τζουζέπε Μπατσάνι (Giuseppe Bazzani) και Φραντσέσκο Μαρία Ραϊνέρι (Francesco Maria Raineri). Αποδείχθηκε ταλαντούχος στη ζωγραφική τοπίων, ενώ μεταξύ άλλων ζωγράφισε την *ελεημοσύνη του San Guerrino* για την εκκλησία *Sant’Egidio* στη Μάντουα και το 1746 ολοκλήρωσε σειρά έργων με θέμα την ζωή του αγίου Ιππόλυτου για το ναό *Gazoldo degli Ippoliti*. Στα 1750-1760 ζωγράφισε επίσης νωπογραφίες για το αββαείο του αγίου Βενέδικτου στο Πολιρόνε.  Το 1748 ορίσθηκε ζωγράφος και αρχιτέκτονας του Θεάτρου της Μάντουα και το 1752 ίδρυσε την Ακαδημία Καλών Τεχνών της πόλης αυτής, στην οποία αργότερα ανέλαβε καθήκοντα Διευθυντή. Ανάμεσα στους αξιόλογους μαθητές του ήταν ο Τζάκομο Γκάττι (Giacomo Gatti).

## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφία
*
*

 
Κατηγορία:Ιταλοί ζωγράφοι του 18ου αιώνα
Κατηγορία:Ζωγράφοι του Μπαρόκ
Φραντσέσκο Μπιάνκι (ζωγράφος)

Ο **Φραντσέσκο Μπιάνκι** (ιταλ.:Francesco Bianchi, 1447&ndash;8 Φεβρουαρίου 1510) ήταν Ιταλός ζωγράφος της Αναγέννησης. Γεννήθηκε στην Φερράρα (άλλες πηγές αναφέρουν ως γενέτειρα τη Μόντενα) και το έργο του γνώρισε μεγάλη αναγνώριση ενώ ήταν ακόμα εν ζωή. Ήταν μαθητής του Κόζιμο Τούρα (Cosimo Tura). Λέγεται πως ήταν διδάσκαλος του Κορρέτζο, όμως ο μέγας αυτός καλλιτέχνης ήταν μόλις 16 ετών όταν απεβίωσε ο Μπιάνκι.

Είναι γνωστός κυρίως για τα έργα που φιλοτέχνησε σε ιερά εκκλησιών στη Μόντενα, παρόλο που τα περισσότερα δεν διασώζονται. Η *Σταύρωση με τον Άγιο Ιερώνυμο και τον Άγιο Φραγκίσκο* στην *Galleria Estense* της Μόντενα αποδίδεται σε αυτόν.


File:Francesco_Bianchi_Ferrari_-_Pala_delle_Tre_Croci.jpg|*Η Εικόνα των Τριών Σταυρών (Η Σταύρωση της Mirandola*, 1490, Μόντενα, Galleria Estense
File:Annunciazione_di_Francesco_Bianchi_Ferrari_e_Giovanni_Antonio_Scacceri,_1506-12.JPG|* Ευαγγελισμός*, 1506-12, Μόντενα, Galleria Estense (συνεργασία με τον  Giovanni Antonio Scacceri)


## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφία

*

 
Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης
Κατηγορία:Μόντενα
Άγγελος Δελλαδετσίμας

Ο **Άγγελος Δελλαδέτσιμας**(Αργοστόλι 2 Φεβρουαρίου 1752 - Πάντοβα Ιταλίας 
1 Ιουνίου 1825) ήταν Έλληνας γιατρός και λόγιος.

## Βιογραφικό
Γεννήθηκε στο Αργοστόλι Κεφαλληνίας. Σε μικρή ηλικία εγκαταστάθηκε με τους γονείς του στην Ιταλική πόλη Πάντοβα
όπου δίδαξε στο εκεί Πανεπιστήμιο. Τα έργα τα οποία έγραψε έχουν μεταφραστεί σε 20 γλώσσες. Πέθανε την 1η Ιουνίου 
του 1825.

Κατηγορία:Έλληνες ιατροί του 18ου αιώνα
Κατηγορία:Έλληνες λόγιοι
Κατηγορία:Έλληνες ιατροί του 19ου αιώνα
Λούκα ντι Τομμέ

Ο **Λούκα ντι Τομμέ** (ιταλ.:Luca di Tommè, περ. 1330–1389) ήταν Ιταλός ζωγράφος που δραστηριοποιήθηκε στα  1356-1389 στην Σιένα. Βασίστηκε στην τεχνοτροπία προγενέστερων καλλιτεχνών από την πόλη, όπως των Ντούτσιο ντι Μπουονινσένια (Duccio di Buoninsegna), Σιμόνε Μαρτίνι (Simone Martini), Πιέτρο Λορεντσέττι (Pietro Lorenzetti) και Αμπρότζο Λορεντσέττι (Ambrogio Lorenzetti). Είχε αξιολογότατη συνεισφορά στην Τέχνη, με περισσότερα από 50 έργα να αποδίδονται σε αυτόν. Το έργο του συνέβαλε στην διατήρηση και διάδοση της τεχνοτροπίας της Σιένα κατά τον 15ο αιώνα.  

Το 1389 εργάστηκε μαζί με τους Μπάρτολο ντι Φρέντι (Bartolo di Fredi) και Αντρέα ντι Μπάρτολο (Andrea di Bartolo) προκειμένου να φιλοτεχνήσουν μια μεγάλη εικόνα βωμού για ένα από τα παρεκκλήσια του καθεδρικού ναού της Σιένας. Ζωγράφιζε χρησιμοποιώντας τέμπερα σε ξύλινα πλαίσια, πρακτική που ήταν συνηθισμένη στον 14ο αιώνα. 


File:Luca di Tomme. The raising of Lazarus. before 1362.Pinacoteca Vatican.jpg|*Η ανάσταση του Λαζάρου*, 1362, Ρώμη, Βατικανή Πινακοθήκη     
File:Luca di Tommè - Adoration of the Magi - WGA13737.jpg|*Adoration of the Magi*, Η προσκύνηση των Μάγων, 1360-65, Μαδρίτη, Μουσείο Thyssen-Bornemisza
File:De geseling van Christus Rijksmuseum SK-A-4003.jpeg|*Η Μαστίγωση*, 1365, Άμστερνταμ, Ρέικσμουζεουμ     
File:Luca di Tommè (Italian, active 1355 - 1389) - Saint John the Baptist - Google Art Project.jpg|*Άγιος Ιωάννης Βαπτιστής*,  Λος Άντζελες, Μουσείο Γκέτι     
File:WLA lacma Luca di Tomme Madonna and Child.jpg|* Παρθένος και Βρέφος εν μέσω των Αγίων Νικολάου και Παύλου*, 1370


## Παραπομπές


## Βιβλιογραφία

*
**A Reconstruction of an Altar-Piece by Luca di Tommè*, by Sherwood A. Fehm, Jr, The Burlington Magazine (1973) page 463-466.
*''Italian Paintings: Sienese and Central Italian Schools'', a collection catalog containing information about Tommè and his works (see index; plate 23).

 

Κατηγορία:Ιταλοί ζωγράφοι του 14ου αιώνα
Κατηγορία:Σχολή της Σιένα
Κατηγορία:Ζωγράφοι γοτθικού ρυθμού
Β΄ κατηγορία ποδοσφαίρου ανδρών Κύπρου 1955-56

Η **Β΄ κατηγορία ποδοσφαίρου ανδρών Κύπρου 1955-56** ήταν η 3η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Άρης Λεμεσού για 2η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1955-56 αποτελείτο από δύο ομίλους: τον όμιλο Λεμεσού-Πάφου και τον όμιλο Λευκωσίας-Λάρνακας-Κερύνειας. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων έδωσαν αγώνες μπαράζ με την νικήτρια να ανακηρύσσεται πρωταθλήτρια Β΄ κατηγορίας. Η πρωταθλήτρια ομάδα προβιβάστηκε στην Α΄ κατηγορία 1956–57.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1954-55|περίοδο 1954-55]]
;Ομάδες που δεν συμμετείχαν στο πρωτάθλημα
Στο πρωτάθλημα δεν συμμετείχε η πρωταθλήτρια της προηγούμενης περιόδου, Νέα Σαλαμίνα, η οποία προβιβάστηκε στην Α΄ κατηγορία 1955-56. Επιπλέον, στο πρωτάθλημα δεν συμμετείχαν οι τουρκοκυπριακές ομάδες Κενσγίκ Κιουτζιού, Ντεμίρσπορ Λάρνακας, Τουρκ Κουτζιούκ και Ντογάν Τουρκ Μπιρλιγί οι οποίες αποχώρησαν από την ΚΟΠ.

;Ομάδες που συμμετείχαν στο πρωτάθλημα
Στο πρωτάθλημα συμμετείχε ο Άρης Λεμεσού ο οποίος υποβιβάστηκε από την Α΄ κατηγορία 1954-55. Επιπλέον, στο πρωτάθλημα συμμετείχε και ο Απόλλων που εντάχθηκε στην ΚΟΠ το 1955.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Όμιλος Λεμεσού-Πάφου
### Βαθμολογία
Η τελική βαθμολογία του ομίλου Λεμεσού-Πάφου ήταν:

### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του ομίλου Λεμεσού-Πάφου:

## Όμιλος Λευκωσίας-Λάρνακας-Κερύνειας
### Βαθμολογία
Η τελική βαθμολογία του ομίλου Λευκωσίας-Λάρνακας-Κερύνειας ήταν:

### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του ομίλου Λευκωσίας-Λάρνακας-Κερύνειας:

## Μπαράζ
Στους αγώνες μπαράζ συμμετείχαν οι πρωταθλητές των δύο ομίλων, Άρης Λεμεσού και Ορφέας Λευκωσίας. Ο πρώτος αγώνας έγινε στο Στάδιο ΓΣΟ στις 3 Ιουνίου 1956. Ο Άρης κέρδισε με 3-0. Ο δεύτερος αγώνας έγινε στο Παλιό Γ.Σ.Π. στις 10 Ιουνίου 1956. Ο Ορφέας κέρδισε με 2-1. Ο Άρης στέφθηκε πρωταθλητής Β΄ κατηγορίας λόγω καλύτερης διαφοράς τερμάτων.

## Δείτε επίσης

* Β΄ κατηγορία ποδοσφαίρου ανδρών Κύπρου
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

## Παραπομπές


## Πηγές
*

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1955-1956
Βιντσέντζο Μεούτσι

Ο **Βιντσέντζο Μεούτσι** (ιταλ.:Vincenzo Meucci, 1694–1766)  ήταν Ιταλός ζωγράφος της ύστερης περιόδου του μπαρόκ. Γεννήθηκε στη Φλωρεντία και μαθήτευσε αρχικά υπό τον Σεμπαστιάνο Γκαλεόττι (Sebastiano Galeotti) και στην συνέχεια υπό τον Τζοβάνι Τζοζέφφο νταλ Σόλε (Giovanni Gioseffo dal Sole) στη Μπολόνια. Πάτρωνές του ήταν ο μαρκήσιος Τζοβάν Μπατίστα Σαλιμπένι (Giovan Battista Salimbeni) της Σιένας και οι καρδινάλιοι Αλεσσάντρο Κίτζι Τσονταντάρι (Alessandro Chigi Zondadari) και Νέρι Κορσίνι (Neri Corsini). Ως το αριστούργημά του θεωρείται η νωπογραφία που φιλοτέχνησε για τον τρούλο της Βασιλικής του Σαν Λορέντσο στη Φλωρεντία (Basilica di San Lorenzo di Firenze). Το έργο αυτό έγινε κατόπιν παραγγελίας από την Άννα Μαρία Λουΐζα των Μεδίκων

Μεταξύ των μαθητών του Μεούτσι είναι και ο Τομάζο Γκεραρντίνι (Tommaso Gherardini).


File:Glory_of_Florentine_Saints_on_the_dome_in_San_Lorenzo_(Florence).jpg|*Ο θρίαμβος των Φλωρεντινών αγίων* (τοιχογρ. θόλου), 1742, Φλωρεντία, San Lorenzo
File:Cappella_brancacci,_cupola_di_vincenzo_meucci2.JPG| τοιχογραφία θόλου, 1746-48, Φλωρεντία, Santa Maria del Carmine, παρεκκλήσιο Brancacci 
File:Vincenzo_meucci,_Incontro_fra_papa_Alessandro_III_e_il_Barbarossa_a_venezia,_presente_Agostino_cerretani,_e_allegoria_della_fede,_11.JPG|*Η συνάντηση του πάπα Αλεξάνδρου Γ΄ με τον Φρειδερίκο Βαρβαρόσσα στην Βενετία*


## Παραπομπές


## Βιβλιογραφία

*
*Drawing's from Lille. Florence, Palazzo Pitti, Review author[s]: Luisa Vertova
*The Burlington Magazine (1992) p 141-2.

Κατηγορία:Ιταλοί ζωγράφοι του 18ου αιώνα
Κατηγορία:Ζωγράφοι του Μπαρόκ
Δανιήλ της Μόσχας

Ο **Δανιήλ Αλεξάντροβιτς** (*Дании́л Алекса́ндрович*, Νοέμβριος/Δεκέμβριος 1261 - 5 Μαρτίου 1303) ήταν ο μικρότερος γιος του Αλεξάνδρου Νιέφσκι και προπάτορας όλων των μεγάλων δούκων της Μόσχας.

## Η ζωή του
Ο πρίγκιπας Δανιήλ της Μόσχας γεννήθηκε στο Βλαντίμιρ, πρωτεύουσα του πριγκιπάτου Βλαντίμιρ-Σούζνταλ, το 1261. Ήταν ο τέταρτος και μικρότερος γιος του αγίου Αλεξάνδρου Νιέφσκι πρίγκιπα του Νόβγκοροντ, Βλαντίμιρ, Κιέβου, διάσημου στην ιστορία του Ρωσικού κράτους και της Ρωσικής Ορθόδοξης Εκκλησίας. Μάλλον πήρε το όνομα του διάσημου μακρινού εξαδέλφου του Δανιήλ, που έγινε βασιλιάς της Γαλικίας και της Ρωσίας. Όταν ήταν δύο ετών απεβίωσε ο πατέρας του και κληρονόμησε το μικρότατο πριγκιπάτο της Μόσχας, που η διακυβέρνησή του γινόταν από αντιπροσώπους (tiuns) του θείου του Γιαροσλάβ Γ΄ πρίγκιπα τού Βλαντίμιρ. Όταν οι αδελφοί του Ντμίτρι και Αντρέι αγωνίστηκαν για το δικαίωμα να κυβερνήσουν τα πριγκιπάτα του Βλαντίμιρ και του Νόβγκοροντ αντίστοιχα, ο Δανιήλ τους υποστήριξε, αλλά μετά το θάνατο του Ντμίτρι συμμάχησε με τον εξάδελφό του Μιχαήλ τού Τβερ και τον ανιψιό του Ιβάν τού Πέρεσλαβλ εναντίον του Αντρέι.

Ο Κωνσταντίνος πρίγκιπας τού Ριανζάν προσπάθησε να καταλάβει τη γη του με τη βοήθεια των Μογγόλων, αλλά νικήθηκε από τον Δανιήλ. Αυτή η μικρή νίκη είναι η πρώτη εναντίον των Μογγόλων και η απαρχή της ελευθερίας των Ρώσων. Το 1300 με κάποιο τέχνασμα συνέλαβε τον Κωνσταντίνο, τον φυλάκισε και δεν τον ελευθέρωσε παρά μόνο αφού εκείνος του παραχώρησε το κάστρο του Κόλομνα. Ήταν μια σημαντική απόκτηση, καθώς τώρα ήλεγχε όλο το μήκος του ποταμού Μόσχα. Ο άπαις ανιψιός του Ιβάν τού Πέρεσλαβλ τού κληροδότησε τα εδάφη του, που περιελάμβαναν και το Πέρεσλαβλ-Ζαλέσκι.

Κατά τη διάρκεια της Μογγολικής επιδρομής και των ερίδων που ακολούθησαν μεταξύ των πριγκίπων, ο Δανιήλ κατάφερε να κρατήσει την ειρήνη στη Μόσχα, μακριά από αιματοχυσίες. Ήταν πράος και ταπεινόφρων και γι' αυτό ο λαός του τον εκτιμούσε και τον σεβόταν. Το 1282 ίδρυσε το πρώτο μοναστήρι της Μόσχας, που είχε μια ξύλινη εκκλησία του Αγ. Δανιήλ. Το 1296 ίδρυσε τη μονή των Θεοφανίων. Έγινε μοναχός λίγο πριν το 1303 που απεβίωσε και ετάφη, σύμφωνα με επιθυμία του, στη μονή του Αγ. Δανιήλ. Το 1652 αγιοποιήθηκε από την Ορθόδοξη Εκκλησία, η οποία τιμά την μνήμη του στις 4 Μαρτίου.

Τον διαδέχθηκε ο πρώτος γιος του Γιούρι και έπειτα ο δεύτερος γιος Ιβάν Α΄.

## Οικογένεια
Με τη σύζυγό του Μαρία είχε τουλάχιστον έξι τέκνα. Τα πιο σημαντικά είναι:
* Γιούρι 1281 - 1325, πρίγκιπας της Μόσχας (1303-1325)
* Αλέξανδρος απεβ. 1308.
* Μπόρις απεβ. 1320, πρίγκιπας της Κοστρόμα.
* Αφανάσι (Αθανάσιος) απεβ. 1322, πρίγκιπας τού Νόβγκοροντ.
* Φεντόρα (Θεοδώρα), απεβ. 1299, παντρεύτηκε τον Γιαροσλάβ Ρομανόβιτς πρίγκιπα τού Ριαζάν.
* Ιβάν Α΄ 1288 - 1340, πρίγκιπας της Μόσχας (1325-1340).

## Παραπομπές


## Εξωτερικοί σύνδεσμοι
* http://fmg.ac/Projects/MedLands/RUSSIA,%20Rurik.htm#Daniildied1303B Foundation for Medieval Genealogy, Charles Cawley

Κατηγορία:Μεσαιωνική ιστορία της Ρωσίας
Κατηγορία:Ρουρικίδες
Κατηγορία:Ρώσοι άγιοι
Τομάζο Γκεραρντίνι

Ο **Τομάζο Γκεραρντίνι** (ιταλ.: *Tommaso Gherardini*, 21 Δεκεμβρίου 1715 – 1797) ήταν Ιταλός ζωγράφος ο οποίος κατά κύριο λόγο ακολούθησε την τεχνοτροπία του ροκοκό. Γεννήθηκε στην Φλωρεντία και μαθήτευσε εκεί υπό τον Βιντσέντζο Μεούτσι (Vincenzo Meucci). Επίσης ταξίδεψε στην Μπολόνια και την Βενετία για να φοιτήσει στις Ακαδημίες Καλών τεχνών των πόλεων αυτών. Ζωγράφισε μία αίθουσα στο ανάκτορο Ουφίτσι (Uffizi) καθώς και στο Αυτοκρατορικό Ανάκτορο της Βιέννης.


Tommaso gherardini, santissima trinità, 1770 ca. tra tondi del poccetti.jpg|*Αγία Τριάδα*, τοιχογραφία θολου,  Φλωρεντία, Santa Felicita
File:Sala_di_cefalo,_affreschi_di_Giuseppe_Antonio_Fabbrini_e_Tommaso_Gherardini_01.JPG|τοιχογραφία οροφής στο Palazzo Compagni της Φλωρεντίας (συνεργασία με Giuseppe Antonio Fabbrini)


## Δείτε επίσης
* Κατάλογος Ιταλών ζωγράφων

## Παραπομπές


 
Κατηγορία:Ιταλοί ζωγράφοι του 18ου αιώνα
Κατηγορία:Ζωγράφοι του Ροκοκό
Αναστάσιος Κοκκαβέσης

Ο **Αναστάσιος Κοκκαβέσης** (1904-1989) ήταν Έλληνας δικαστικός από την Χειμάρρα της Αλβανίας. Κατά τη διάρκεια του Β' Παγκοσμίου Πολέμου υπήρξε ιδρυτικό μέλος και σημαντικό στέλεχος της βορειοηπειρωτικής οργάνωσης ΜΑΒΗ.

## Βιογραφία
Ο Κοκκαβέσης γεννήθηκε το 1904 στη Χειμάρρα της Βορείου Ηπείρου. Μετά την ολοκλήρωση των εγκύκλιων σπουδών του φοίτησε στη νομική σχολή της Ρώμης και στη συνέχεια πραγματοποίησε δικαστική σταδιοδρομία στην Αλβανία όπου διετέλεσε ειρηνοδίκης στο Φιέρι και το Αργυρόκαστρο ενώ το 1941 διορίστηκε εισαγγελέας Αργυροκάστρου. Το 1942 αποσύρθηκε από τη θέση που κατείχε και τον Ιούλιο του ίδιου έτους υπήρξε στα Τίρανα ένα από τα ιδρυτικά μέλη της μειονοτικής αντιστασιακής οργάνωσης ΜΑΒΗ αναλαμβάνοντας στη συνέχεια τον τομέα της γενέτειράς του. Παράλληλα διατηρούσε επαφές με τον ΕΔΕΣ του Ναπολέοντα Ζέρβα στον οποίο εντάχτηκε τον Απρίλιο του 1944, όταν μερικούς μήνες μετά τη διάλυση της ΜΑΒΗ εγκατέλειψε την Αλβανία. Λόγω της δράσης του, η οικογένειά του εξορίστηκε στην περιοχή της Κρούγια. Στην Ελλάδα παρέμεινε μέχρι το 1956, έτος κατά το οποίο μετανάστευσε στις ΗΠΑ όπου και απεβίωσε το 1989.

## Παραπομπές

Κατηγορία:Μέλη του ΕΔΕΣ
Κατάλογος έργων του Ρέικσμουζεουμ

(το λήμμα αναφέρεται μόνο στα έργα ευρωπαϊκής ζωγραφικής)

Παρά το ότι τα έργα των ζωγράφων της "Χρυσής ολλανδικής εποχής" κατέκλυσαν τα μουσεία της Ευρώπης, το  Ρέικσμουζεουμ (Κρατικό Μουσείο) του Άμστερνταμ παρέχει, όπως είναι ευνόητο, την πληρέστερη ενημέρωση για την πορεία της ζωγραφικής  της περιόδου αυτής.

Τα σημαντικότερα έργα που εκτίθενται είναι : 

## Ολλανδική ζωγραφική

### Ζωγραφική άλλων χωρών

Κατηγορία:Ζωγραφική
Κατηγορία:Κατάλογοι έργων τέχνης ανά μουσείο
Δημήτρης Δαρζέντας

Ο **Δημήτρης Δαρζέντας** ήταν Έλληνας ζωγράφος που γεννήθηκε στην Αθήνα το 1915 από πατέρα Σαντορινιό και μητέρα από το Κόρθι της Άνδρου. Ασχολήθηκε με την εικονογράφηση βιβλίων και τις γραφικές τέχνες. Ατομικές του εκθέσεις έγιναν στην Αθήνα, τη Θεσσαλονίκη, την Κύπρο, τη Γερμανία, τη Ρουμανία και τις ΗΠΑ. Πήρε μέρος σε Πανελλήνιες ομαδικές εκθέσεις. Πέθανε το 2001.
## Βιογραφικά στοιχεία
Το 1934 τέλειωσε το Β Γυμνάσιο Αθηνών. Εξ αιτίας της άρνησης του πατέρα του δεν κυνήγησε το όνειρό του να γίνει ζωγράφος και υπηρέτησε τη στρατιωτική του θητεία (1936-38). Έπειτα διορίστηκε στη Γεωγραφική Υπηρεσία Στρατού όπου και παρέμεινε μέχρι το 1943, οπότε έδωσε εξετάσεις στην Ανωτάτη Σχολή Καλών Τεχνών και μπήκε στο εργαστήρι του Κωνσταντίνου Παρθένη, όπου παρέμεινε για τέσσερα χρόνια.

Το 1947 πήρε το πτυχίο του αλλά επειδή τα χρόνια ήταν δύσκολα διορίστηκε, για λόγους βιοπορισμού, στην Εταιρεία Υδάτων. Παράλληλα όμως με την εργασία του αφοσιώθηκε και στη ζωγραφική. "Στο έργο του καλλιεργεί έναν απλό εξπρεσιονιστικό υπαιθρισμό ιδιαίτερης χρωματικής μαγείας."

## Βιβλιογραφία
* Ε Βακαλό, Ζυγός 1959, τευχ. 45, σελ. 23
* Στ. Λυδάκης, Ελεύθερος Κόσμος, 29 Ιαν. 1976.

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Λος Άλαμος σκάκι

**Λος Άλαμος σκάκι** είναι μια παραλλαγή στο σκάκι που παίζεται σε σκακιέρα διαστάσεων 6×6 χωρίς τους αξιωματικούς, για τον λόγο αυτό είναι επίσης γνωστή και ως **αντικληρικό σκάκι**. Υπήρξε το πρώτο σκακιστικό παιχνίδι που παίχτηκε από πρόγραμμα ηλεκτρονικού υπολογιστή. Το πρόγραμμα αυτό γράφτηκε το 1956 στο εργαστήριο του Λος Άλαμος από τους Πωλ Στέιν και Μαρκ Γουέλς για τον υπολογιστή MANIAC I. Η μείωση του μεγέθους της σκακιέρας και του αριθμού των κομματιών σε σχέση με το κλασικό σκάκι, οφειλόταν στην πολύ περιορισμένη ικανότητα των ηλεκτρονικών υπολογιστών την εποχή εκείνη.

Ο υπολογιστής έπαιξε τρεις παρτίδες. Την πρώτη την έπαιξε ενάντια στον εαυτό του. Τη δεύτερη ενάντια σε κάποιον άνθρωπο, ισχυρό σκακιστή, ο οποίος έπαιξε χωρίς βασίλισσα και κέρδισε την παρτίδα. Στην τρίτη παρτίδα, ο MANIAC I έπαιξε εναντίον ενός αρχάριου σκακιστή που είχε διδαχθεί τους κανόνες του παιχνιδιού ακριβώς πριν από την παρτίδα αυτή. Ο υπολογιστής κέρδισε, σηματοδοτώντας την πρώτη φορά που ένας υπολογιστής κέρδισε κάποιον άνθρωπο σε μια παραλλαγή του παιχνιδιού.

## Κανόνες
Η αρχική θέση των πεσσών είναι η ίδια με το κλασσικό σκάκι, αλλά απουσιάζουν οι αξιωματικοί και τα αντίστοιχα πιόνια τους. Οι κανόνες είναι ίδιοι με αυτούς στο κλασικό σκάκι με τρεις όμως διαφορές:
* Τα πιόνια δεν εκκινούν με διπλή κίνηση, και έτσι δεν μπορεί να ισχύσει το πάρσιμο εν διελευσει.
* Τα πιόνια δεν μπορούν να προαχθούν σε αξιωματικούς.
* Δεν επιτρέπεται το ροκέ.

## Παραπομπές

*  (from Los Alamos Science, N 14, Fall 1986).
* 

Κατηγορία:Σκακιστικές παραλλαγές
Β΄ κατηγορία ποδοσφαίρου ανδρών Κύπρου 1957-58

Η **Β΄ κατηγορία ποδοσφαίρου ανδρών Κύπρου 1957-58** ήταν η 5η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ορφέας Λευκωσίας για 1η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1957-58 αποτελείτο από δύο ομίλους: τον όμιλο Λεμεσού-Λάρνακας-Πάφου και τον όμιλο Λευκωσίας-Αμμοχώστου-Κερύνειας. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων έδωσαν αγώνες μπαράζ με την νικήτρια να ανακηρύσσεται πρωταθλήτρια Β΄ κατηγορίας. Η πρωταθλήτρια ομάδα προβιβάστηκε στο επόμενο πρωτάθλημα Α΄ κατηγορίας (το οποίο θα ήταν την περίοδο 1958-59 αλλά δεν διεξήχθη και έτσι η πρωταθλήτρια της Β΄ κατηγορίας 1957-58 συμμετείχε στην Α΄ κατηγορία 1959–60).

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1956-57|περίοδο 1956-57]]
;Ομάδες που δεν συμμετείχαν στο πρωτάθλημα
Στο πρωτάθλημα δεν συμμετείχε ο πρωταθλητής της προηγούμενης περιόδου, Απόλλων, ο οποίος προβιβάστηκε στην Α΄ κατηγορία 1957-58. Επιπλέον, στο πρωτάθλημα δεν συμμετείχε ο Ανταίος Λεμεσού ο οποίος διέλυσε την ποδοσφαιρική του ομάδα. 

;Ομάδες που συμμετείχαν στο πρωτάθλημα
Στο πρωτάθλημα συμμετείχε η Αμαθούς Λεμεσού και η Ένωσις Αγίων Ομολογητών που εντάχθηκαν στην ΚΟΠ το 1957.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Όμιλος Λεμεσού-Λάρνακας-Πάφου
Στον όμιλο Λεμεσού-Λάρνακας-Πάφου πρωταθλητής αναδείχθηκε ο Πανελλήνιος Λεμεσού.

## Όμιλος Λευκωσίας-Αμμοχώστου-Κερύνειας
Στον όμιλο Λευκωσίας-Αμμοχώστου-Κερύνειας πρωταθλητής αναδείχθηκε ο Ορφέας Λευκωσίας.

## Μπαράζ
Στους αγώνες μπαράζ συμμετείχαν οι πρωταθλητές των δύο ομίλων, Ορφέας Λευκωσίας και Πανελλήνιος Λεμεσού. Ο Ορφέας κέρδισε και τα δύο παιχνίδια (2-0 και 2-1) και στέφθηκε πρωταθλητής Β΄ κατηγορίας.

## Παραπομπές


## Βιβλιογραφία
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1957-1958
Νικόλαος Καπετανίδης

Ο **Νίκος Καπετανίδης** (1889–1921) ήταν Έλληνας δημοσιογράφος και εκδότης εφημερίδας. Αναδείχτηκε σε σημαντική προσωπικότητα του Ελληνισμού του Πόντου. Το 1921 απαγχονίστηκε από το τουρκικό εθνικιστικό κίνημα του Μουσταφά Κεμάλ.

## Βιογραφία
Ο Καπετανίδης γεννήθηκε στη Ριζούντα του Πόντου, τότε περιοχή της Οθωμανικής Αυτοκρατορίας (σήμερα στην Τουρκία). Φοίτησε στο Φροντιστήριο Τραπεζούντας, σημαντικό εκπαιδευτικό ίδρυμα της πόλης αυτής. Μετά την αποφοίτησή του αναδείχτηκε σε έναν από τους σημαντικότερους δημοσιογράφους και υπήρξε ενεργό μέλος του ελληνικού τοπικού Τύπου. Ανέλαβε επίσης την έκδοση της εφημερίδας *Εποχή*. 

Η πνευματική δραστηριότητά του δεν περιορίστηκε εκεί, αλλά συμμετείχε και στο γλωσσικό ζήτημα ως υποστηρικτής της δημοτικής γλώσσας στην εκπαίδευση. Επίσης υποστήριζε ότι η εκπαίδευση δεν πρέπει να ελέγχεται από τις θρησκευτικές αρχές.

Ο Καπετανίδης συνελήφθη από τους Τούρκους εθνικιστές του Μουσταφά Κεμάλ και παραπέμφθηκε σε δίκη-παρωδία στην Αμάσεια τον Σεπτέμβριο του 1921, κατά τη διάρκεια της διενεργούμενης Γενοκτονίας κατά του ελληνικού στοιχείου. Υπήρξε μεταξύ των διαπρεπών προσωπικοτήτων των Ποντίων που απαγχονίστηκαν στην Αμάσεια, ως αποτέλεσμα της πολιτικής μαζικής εξόντωσης που είχε εξαπολύσει το κίνημα του Κεμάλ.

## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Θύματα της Γενοκτονίας των Ελλήνων της Μικράς Ασίας και της Ανατολικής Θράκης
Κατηγορία:Ποντιακός Ελληνισμός
Δημοτικό Στάδιο Βύρωνα

Το **Δημοτικό Στάδιο Βύρωνα**, *(πρώην Εθνικό Στάδιο)*, βρίσκεται στα ανατολικά προάστια της Αθήνας, στους πρόποδες του Υμηττού μόλις 3 χιλιόμετρα από το κέντρο της πόλης. Το στάδιο βρίσκεται δίπλα από τα κοιμητήρια, στις άκρες του Βύρωνα.

## Ιστορικό
Το στάδιο κατασκευάστηκε πάνω σε παλιό λατομείο. Για αυτό το λόγο, είναι γνωστό και ως «Νταμάρια», δηλαδή ως λατομείο. Χτίστηκε το 1990 και ανήκει στο Δήμο Βύρωνα. Αποτελεί έδρα του Αθηναϊκού και της Δόξας Βύρωνα. 

Το ρεκόρ προσέλευσης είναι 5.803 θεατές σε αγώνα μεταξύ Αθηναϊκού και Παναθηναϊκού το 1991. Η σημερινή χωρητικότητα ανέρχεται σε 3.700 θεατές.

## Παραπομπές


## Εξωτερικοί σύνδεσμοι
* Πληροφορίες σταδίου - ''stadia.gr''

Κατηγορία:Στάδια ποδοσφαίρου στην Ελλάδα 
Βυρωνα Δημοτικο Σταδιο
H&M

Η **H&M** (Hennes & Mauritz) είναι σουηδική πολυεθνική εταιρεία λιανικής πώλησης ειδών ένδυσης με ρούχα για άνδρες, γυναίκες, εφήβους και παιδιά. Διαθέτει περισσότερα από 4.500 καταστήματα σε 62 χώρες. Το 2015 μετρούσε περίπου 132.000 εργαζόμενους. Είναι η δεύτερη μεγαλύτερη εταιρεία λιανικής πώλησης ενδυμάτων παγκοσμίως, ακριβώς πίσω από την ισπανική Inditex (μητρική εταιρεία των Bershka, Massimo Dutti, Pull and Bear, Stradivarius, Zara και άλλων).

## Ιστορία
Ιδρύθηκε από τον Έρλινγκ Πέρεσον το 1947, όταν άνοιξε το πρώτο κατάστημα στην κεντρική οδό της Βεστερός στη Σουηδία. Το πρώτο όνομα της εταιρίας ήταν "Hennes" (ελληνικά: δικό της) αφού πουλούσε αποκλειστικά γυναικεία ρούχα. Το 1968, ο Πέρεσον απέκτησε το κατάστημα ένδυσης λιανικής του Μαουρίτζ Γουάλιντφορς, γεγονός που οδήγησε στην ένταξη της ανδρικής συλλογής στο φάσμα των προϊόντων του και στη μετονομασία "Hennes & Mauritz" (H&M).

## Τοποθεσίες
μικρογραφία|H&M καταστήματα σε όλο τον κόσμο.<br>Κόκκινο: Τρέχουσες χώρες που δραστηριοποιείται<br>Ροζ: Σχεδιαζόμενη επέκταση.
[μικρογραφία|Κατάστημα H&M στο Pavilions Shopping Centre, στο [Μπέρμιγχαμ του Ηνωμένου Βασιλείου.]]
Αριθμός καταστημάτων

## Φιλανθρωπίες
Από το 2004, η H&M συνεργάζεται με τη UNICEF σε διάφορα προγράμματα για την προστασία των παιδιών. Μέχρι το 2012, η H&M είχε συγκεντρώσει 8 εκατομμύρια δολάρια για κοινωνική ενίσχυση σε ένα πρόγραμμα για το Μπανγκλαντές, που στοχεύει στην προστασία των δικαιωμάτων των παιδιών, δίνοντάς τους πρόσβαση στην εκπαίδευση.

Τον Αύγουστο του 2015, η H&M ανακοίνωσε ότι θα επιβραβεύσει με ένα ετήσιο βραβείο αξίας 1 εκατομμυρίου ευρώ την ενίσχυση της τεχνολογίας και των τεχνικών της ανακύκλωσης.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Επιχειρήσεις στη Σουηδία
Κατηγορία:Μάρκες ειδών ένδυσης
Pull&Bear

μικρογραφία|250x250εσ|Κατάστημα της Pull & Bear
Η  **Pull & Bear** (Pull and Bear) είναι ισπανική εταιρεία ρουχισμού και αξεσουάρ λιανικής πώλησης με έδρα το Ναρόν της ισπανικής αυτόνομης κοινότητας της Γαλικίας. Ιδρύθηκε το 1986. Η εταιρεία άρχισε να πουλά και μέσω  ηλεκτρονικού καταστήματος τον Σεπτέμβριο του 2011. Είναι πλέον τμήμα της Inditex, ιδιοκτήτριας της Zara και της Oysho.

## Τοποθεσίες
μικρογραφία|235x235εσ|Χάρτης των καταστημάτων της Pull & Bear σε όλο τον κόσμο.
Αριθμός καταστημάτων σε κάθε χώρα:

## Παραπομπές


Κατηγορία:Inditex
Κατηγορία:Καταστήματα μόδας
Κατηγορία:Επιχειρήσεις της Ισπανίας
Παντελής Νίτσας

Ο **Παντελής Νίτσας** (1930 - ) του Βασιλείου, είναι Έλληνας δικηγόρος.

Κατάγεται από τη Θεσσαλονίκη, όπου άσκησε τη δικηγορία. Στις 13 Φεβρουαρίου 1974 διορίστηκε υφυπουργός Εσωτερικών στην δικτατορική κυβέρνηση του Ανδρουτσόπουλου και παρέμεινε ως την πτώση της κυβέρνησης, τον Ιούλιο της ίδιας χρονιάς.

## Παραπομπές


Κατηγορία:Έλληνες υφυπουργοί Εσωτερικών
Ν
Ancestris

Το **Ancestris** είναι ένα λογισμικό γενεαλογίας που ακολουθεί τις προδιαγραφές GEDCOM στην έκδοση 5.5. Είναι ένα ελεύθερο λογισμικό υπό την άδεια GNU GPL 3.0 και διαθέσιμο για Linux, BSD, Solaris, Mac και Windows. Είναι γραμμένο σε Java και βασίζεται στην πλατφόρμα NetBeans της Oracle.

## Χαρακτηριστικά
Το Ancestris λειτουργεί αλληλεπιδρώντας με το αρχείο GEDCOM εξασφαλίζοντας τον έλεγχο των δεδομένων, εξαλείφοντας την ανάγκη για εξαγωγή και διευκολύνει την ανταλλαγή δεδομένων μεταξύ των πολλών ανθρώπων που εργάζονται πάνω στην ίδια γενεαλογία.

Βασικά χαρακτηριστικά:
* Ελεύθερο και πλήρες λογισμικό γενεαλογίας
* Επιτρέπει την εργασία σε πολλές γενεαλογίες την ίδια στιγμή
* Φιλικό περιβάλλον πολλαπλών παραθύρων ή καρτελών
* Πολλές δυνατές προβολές: επεξεργαστές, γεωγραφικές, γενεαλογικά δέντρα, χρονολόγια, πίνακες
* Επεξεργασία τοποθεσιών και αυτόματος εντοπισμός
* Ολοκληρωμένη δημοσίευση στο διαδίκτυο σε μια προσωπική ιστοσελίδα της επιλογής σας
* Εξαγωγή ιστοσελίδων της μορφής GeneaNet και CousinsGenWeb
* Μαζική εισαγωγή της καταμέτρησης στοιχείων δημοτολογίων, μητρώα ενοριών ή συμβολαιογράφων
* Δημιουργία διάφορων εκθέσεων
* Διάφορα plugins: Datulette για να υπολογίσετε ημερομηνίες, υπολογιστής, ομάδες οικογενειών, αρίθμηση Sosa και Sosa d'Aboville, κλπ

## Έλεγχος δεδομένων
Το Ancestris προσφέρει δυνατότητα για έλεγχο της αξιοπιστίας των γενεαλογικών δεδομένων.
* Τα διατηρημένα δεδομένα είναι διαθέσιμα με σαφήνεια άμεσα στο αρχείο GEDCOM
* 100% συμβατό με το πρότυπο GEDCOM έκδοση 5.5 και 5.5.1
* Ταυτοποίηση των στοιχείων για αναζήτηση στο οικογενειακό δέντρο
* Βοηθητικά προγράμματα αναζήτησης παρατυπιών και ανακολουθιών των δεδομένων
* Βοηθητικά προγράμματα ελέγχου μορφοποίησης των αρχείων Gedcom που χρησιμοποιούνται στη γενεαλογία
* Χειρίζεται το πρωτόκολλο Unicode

## Υποστήριξη χρηστών
Το Ancestris έχει την υποστήριξη χρηστών και βασίζεται στην ενεργό και δυναμική κοινότητα για βοήθεια. Αποτελείται από γενεαλόγους, προγραμματιστές, και πολλούς λάτρεις της γενεαλογίας, και των χρηστών που συμμετέχουν στην εξέλιξη του λογισμικού.

## Γλώσσες
Το Ancestris είναι διαθέσιμο στα Γερμανικά, Αγγλικά, Ισπανικά, Φινλανδικά, Γαλλικά, Σύγχρονα Ελληνικά, Ιταλικά, Ολλανδικά, Νορβηγικά, Πολωνικά, Πορτογαλικά και στα Σουηδικά.

## Συνεισφορές στην επιστήμη
Το 2009 και το 2010 η ομάδα του Ancestris συνεργάστηκε με τον Nadine Pellen, έναν ερευνητή για την κυστική ίνωση. Χρησιμοποιώντας αλγόριθμους που είχαν αναπτυχθεί για την περίπτωση αυτή της επιτυχημένης έρευνας, με το χειρισμό 250 γενεαλογικών δένδρων και 258 000 ατόμων. Στις 18 Μαρτίου 2013, αυτή η έρευνα δημοσιεύθηκε με τίτλο *Κληρονομικότητα της Κυστικής ίνωσης*.

## Παραπομπές


## Εξωτερικοί σύνδεσμοι
* Επίσημη ιστοσελίδα
*  JOAFE_PDF_Unitaire_20150029_01380 Journal officiel Associations date=18 juillet 2015 (consulté le=27 juillet 2015)
* Sélection de logiciels pour 2011 La Revue française de généalogie Hors Série *Internet & Généalogie* (*consulté le=19 mars 2015*).

Κατηγορία:Ελεύθερο λογισμικό
Κατηγορία:Λογισμικό γενεαλογίας
Κατηγορία:Λογισμικό Mac Os
Κατηγορία:Λογισμικό Unix
Κατηγορία:Λογισμικό Windows
Ντέιζι Ρίντλεϊ

Η **Ντέιζι Ρίντλεϊ** (*Daisy Jazz Isobel Ridley*, 10 Απριλίου 1992) είναι Αγγλίδα ηθοποιός του κινηματογράφου και της τηλεόρασης. Περισσότερο γνωστή είναι για τον πρωταγωνιστικό ρόλο της στην ταινία *[[Ο Πόλεμος των Άστρων: Επεισόδιο 7 - Η Δύναμη Ξυπνά]]* (2015) ως Ρέι , που της χάρισε και τρία βραβεία πρωτοεμφανιζόμενου, ένα από την Florida Film Critics Circle, ένα από το Empire Awards, και ένα από τα Κινηματογραφικά βραβεία MTV, ενώ ήταν υποψήφια και για άλλες διακρίσεις. Ξεκίνησε την καριέρα της υποδυόμενη μικρούς ρόλους στην τηλεόραση.

## Παραπομπές


## Εξωτερικοί σύνδεσμοι
* 
* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Oysho

Η **Oysho** είναι μια ισπανική εταιρεία λιανικής πώλησης ενδυμάτων που ειδικεύεται στα εσώρουχα των γυναικών. Η εταιρεία είναι μέλος του ομίλου Inditex και ιδρύθηκε το 1977 ως Confecciones Noite στο Arteixo στη Γαλικία . Το 2000 , η εταιρεία άλλαξε την επωνυμία της σε Oysho España . Τώρα η εταιρεία έχει την έδρα της στο Tordera, στην Καταλονία της Ισπανίας .

Η εταιρεία έχει 575 καταστήματα σε 40 χώρες.

## Τοποθεσίες
Αριθμός καταστημάτων σε κάθε χώρα.

## Παραπομπές


## Εξωτερικοί σύνδεσμοι
* 

Κατηγορία:Μάρκες ειδών ένδυσης
Κατηγορία:Επιχειρήσεις της Ισπανίας
Κατηγορία:Inditex
Άντι Σέρκις

Ο **Άντριου Κλέμεντ "Άντι" Σέρκις** (αγγλικά: *Andrew Clement "Andy" Serkis*, 20 Απριλίου 1964) είναι Άγγλος ηθοποιός, σκηνοθέτης και συγγραφέας. Είναι ευρέως γνωστός, για τις motion capture ερμηνείες του και για τη συμμετοχή του σε γνωστούς ρόλους CGI χαρακτήρων, όπως το Γκόλουμ, στη σειρά *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]* και την ταινία του 2012 *[[Χόμπιτ: Ένα Αναπάντεχο Ταξίδι]]*, τον Κινγκ Κονγκ, στην ομώνυμη ταινία του 2005, και τον Καίσαρα (Σέζαρ) στην τριλογία επανεκκίνησης της σειράς *[[Ο Πλανήτης των Πιθήκων]]* (2011 - 2017).

Για τις ερμηνείες του στο *motion capture* έχει δεχθεί θετικές κριτικές, ενώ αποκαλείται και «νονός του motion capture». Έχει κερδίσει ένα βραβείο Empire, ένα National Board of Review, δύο βραβεία Saturn και ένα βραβείο του Σωματείου Ηθοποιών. Ήταν υποψήφιος για Χρυσή Σφαίρα με το ρόλο του στη βρετανική τηλεταινία *[[Longford]]* (2006), όπου υποδύθηκε έναν κατ' εξακολούθηση δολοφόνο, καθώς και στα Βραβεία Βρετανικής Ακαδημίας Κινηματογράφου, αυτή τη φορά για τον ρόλο του στην ταινία *[[Sex & Drugs & Rock & Roll]]* (2010). Είναι ιδιοκτήτης του motion capture συνεργείου *[[The Imaginarium Studios]]*, που εδρεύει στο Λονδίνο, το οποίο χρησιμοποίησε για το σκηνοθετικό του ντεμπούτο με την ταινία *[[Μόγλης: Ο θρύλος της Ζούγκλας]]*.

## Παραπομπές


## Εξωτερικοί σύνδεσμοι
*Andy Serkis on Inkheart and Tintin at AMCtv.com
*Andy Serkis Interview
*The Jolly Boys Last Stand

Κατηγορία:Άγγλοι άθεοι
Κατηγορία:Άγγλοι συγγραφείς
Κατηγορία:Άγγλοι σκηνοθέτες
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί μουσικού θεάτρου
Ειδικό ερασιτεχνικό πρωτάθλημα ποδοσφαίρου 2016

Το **Πρωτάθλημα Πρωταθλητριών Ε.Π.Σ. 2016** ήταν η 23η διοργάνωση του Πρωταθλήματος Πρωταθλητριών Ε.Π.Σ. με σκοπό τον καθορισμό των 28 ομάδων που θα προβιβάζονταν στην Γ΄ Εθνική Κατηγορία 2016–2017. Έπειτα από την ολοκλήρωση της κανονικής περιόδου 2015–2016 στα τοπικά πρωταθλήματα των Ενώσεων Ποδοσφαιρικών Σωματείων (Ε.Π.Σ.), οι 53 πρωταθλήτριες και οι 3 δευτεραθλήτριες ομάδες των ιδρυτριών Ε.Π.Σ. (Αθηνών, Πειραιά, Μακεδονίας) έλαβαν το δικαίωμα συμμετοχής στο πρωτάθλημα με διοργανώτρια αρχή την Ελληνική Ποδοσφαιρική Ομοσπονδία (Ε.Π.Ο.).

## Διοργάνωση
Η διοργάνωση διεξήχθη με συμμετοχή 56 ομάδων πρωταθλητών/συμπρωταθλητών/δευτεραθλητών των τοπικών ΕΠΣ χωρισμένων σε 14 ομίλους, από 4 ομάδες ο καθένας. Σύμφωνα με την προκήρυξη της ΕΠΟ, στη Γ΄ Εθνική της περιόδου 2016-17 προβιβάστηκαν οι δυο πρώτες ομάδες από κάθε όμιλο, συνολικά δηλαδή 28 σύλλογοι. Στη Γ΄ Εθνική προβιβάζεται και η νικήτρια του Κυπέλλου Ερασιτεχνών 2015–16, η οποία δε θα συμμετέχει στο Πρωτάθλημα Πρωταθλητριών ΕΠΣ, αν τυχόν έχει το δικαίωμα, και ο αντίστοιχος όμιλος θα αποτελείται από τις 3 υπόλοιπες ομάδες. Το πρωτάθλημα ξεκίνησε την Κυριακή 15 Μαΐου του 2016 και ολοκληρώθηκε την Κυριακή 5 Ιουνίου του 2016.

## Ομάδες
### Συμμετοχές
Οι ενώσεις ποδοσφαιρικών σωματείων χωρίζονται σε δεκατέσσερις ομίλους. Κάθε ομάδα μετέχει στον όμιλο στον οποίο βρίσκεται η ένωση στην οποία ανήκει. Ο καταρτισμός των ομίλων γίνεται με γεωγραφικά κριτήρια. Στις 13 Ιανουαρίου 2016 έγινε η οριστικοποίηση των ομίλων με ταυτόχρονη κλήρωση για τον "όμιλο Αιγαίου", τον 10ο όμιλο που συμμετέχουν οι πρωταθλητές των 4 από τις 5 ΕΠΣ των νησιών του Αιγαίου. Ανά 2 περίοδους μία ΕΠΣ θα μετακινείται στον 11ο όμιλο. Έτσι σε σχέση με το πρωτάθλημα του 2015 είχαμε τη «ανταλλαγή» ΕΠΣ Σάμου και ΕΠΣ Δωδεκανήσου στον 11ο και 10ο όμιλο αντίστοιχα.

### Ομάδες που ανήλθαν στη Γ΄ Εθνική
Την άνοδο στη Γ' Εθνική 2016–17 κέρδισαν οι:

## Όμιλοι
Η κλήρωση των αγώνων έγινε στις 31 Μαρτίου 2016

### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

### 8ος Όμιλος

### 9ος Όμιλος

Ο αγώνας Αιγάλεω - Προοδευτική στο Δημοτικό Γήπεδο Αιγάλεω της 4ης αγωνιστικής διακόπηκε στο πρώτο ημίχρονο λόγω επεισοδίων των οπαδών των γηπεδούχων, με το σκορ να είναι 0-1 υπέρ της Προοδευτικής. Το Αιγάλεω τιμωρήθηκε, χάνοντας τον αγώνα με 0-3 και του επιβλήθηκε ποινή αφαίρεσης 3 βαθμών από το εκείνο και 2 βαθμών από το επόμενο πρωτάθλημα.

### 10ος Όμιλος

1 Η ομάδα Αίγειρος Μυστεγνών παραιτήθηκε του αγώνα της 4ης αγωνιστικής στην έδρα του Πανθηραϊκού. Έχασε τον αγώνα 3-0 και επιβλήθηκε ποινή αφαίρεσης 2 βαθμών 

### 11ος Όμιλος

### 12ος Όμιλος

### 13ος Όμιλος

### 14ος Όμιλος

## Παραπομπές


## Εξωτερικοί σύνδεσμοι
* 

2016
Κατηγορία:Εγχώρια ποδοσφαιρικά πρωταθλήματα 2016
Διεθνές Συμβούλιο Κρίκετ

Το **Διεθνές Συμβούλιο Κρίκετ** (αγγλικά: *International Cricket Council*, ICC) είναι ο αρμόδιος διεθνής οργανισμός για το άθλημα του κρίκετ. Το ICC έχει 106 μέλη, 10 πλήρη μέλη που παίζουν αγώνες τεστ, 38 συνδεδεμένα μέλη, και 57 συνεργατικά μέλη. Δεν κυβερνά το εγχώριο κρίκετ στις χώρες μέλη και δε διαμορφώνει τους κανόνες του παιχνιδιού, οι οποίοι παραμένουν υπό τον έλεγχο της Μάρλεμπoν Κρίκετ Κλαμπ.

Ιδρύθηκε ως «Αυτοκρατορική Διάσκεψη Κρίκετ» (Imperial Cricket Conference) το 1909 από εκπροσώπους από την Αγγλία, την Αυστραλία και τη Νότια Αφρική. Το 1965 μετονομάστηκε σε «Διεθνή Διάσκεψη Κρίκετ» (International Cricket Conference), και πήρε την σημερινή του ονομασία το 1989.

## Διοργανώσεις
Ακολουθούν οι διοργανώσεις της ομοσπονδίας:

*First-Class
**Test Championship (test league)
**Intercontinental Cup (first-class για εθνικές ομάδες non-Test)
**World Test Championship

**Διοργανώσεις Ανδρών**

*One Day
**ODI Championship (one-day league)
**Παγκόσμιο Κύπελλο
**Champions Trophy (miniature version of the world cup)
**World Cricket League (league for associate & affiliate members)

**Διοργανώσεις Γυναικών**

*One Day
**Παγκόσμιο Κύπελλο

**Διοργανώσεις Τμημάτων Υποδομής**

*Άνδρες
**Twenty20
***World Twenty20
*Γυναίκες
**Twenty20
***Women's World Twenty20

## Παραπομπές


## Εξωτερικοί σύνδεσμοι
* 

Κατηγορία:Αθλητικές οργανώσεις
Κατηγορία:Κρίκετ
3077 Χέντερσον

Ο **Χέντερσον (Henderson)** είναι ένας αστεροειδής που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,7. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Σκωτσέζου αστρονόμου Τόμας Χέντερσον.

Τα φυσικά χαρακτηριστικά του Χέντερσον είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χεντερσον
Κουμαριά Ιωαννίνων

Το χωριό **Κουμαριά**, είναι ημιορεινός οικισμός στην πρώην επαρχία Δωδώνης του νομού Ιωαννίνων σε υψόμετρο 450 μέτρων.

## Γεωγραφικά στοιχεία
Η Κουμαριά ανήκει γεωγραφικά στην περιοχή Λάκκας Σουλίου και βρίσκεται σε απόσταση 32 χλμ. ΝΔ. από τα Ιωάννινα και 3 χλμ. από τον κόμβο Τύριας της Εγνατίας Οδού. Στο χωριό υπάρχει κτισμένος ο Ιερός Ναός Κοιμήσεως της Θεοτόκου (Βυζαντινός) όπου γίνονται πολιτιστικές εκδηλώσεις στις 15 Αυγούστου. Η παραγωγική δραστηριότητα των κατοίκων του χωριού βασίζεται κυρίως στη γεωργία και κτηνοτροφία. Η παραδοσιακή αρχιτεκτονική έχει ιδιαίτερο ενδιαφέρον διότι βασίζεται στο συνδυασμό πολλών οχυρώσεων, μοναστηριών και πυργόσπιτων. Το βουνό του χωριού είναι το όρος Τόμαρος με υψόμετρο 1.974 μέτρα.

## Διοικητικά στοιχεία
Ο οικισμός μέχρι το 1928 ονομαζόταν **Μπουρελέσα**, οπότε μετονομάστηκε με το ΦΕΚ 81Α - 14/05/1928 σε Κουμαριά. Ως κοινότητα Μπορελέσας είχε αναγνωριστεί από το 1919. Σύμφωνα με το σχέδιο Καλλικράτης μαζί με τον οικισμό Μπούλμου αποτελεί τη κοινότητα Κουμαριάς που ανήκει στη δημοτική ενότητα Σελλών του δήμου Δωδώνης της Περιφερειακής Ενότητας Ιωαννίνων. Μέχρι το 2010 η Κουμαριά ανήκε στον πρώην Δήμο Σελλών του Νομού Ιωαννίνων. Ο μόνιμος πληθυσμός της Κουμαριάς, σύμφωνα με απογραφή του 2011, είναι 95 κάτοικοι και της κοινότητας 103.

## Εξωτερικοί σύνδεσμοι
* Κουμαριά Ιωαννίνων στο https://www.youtube.com
* Φωτογραφίες από τη Κουμαριά στον ιστότοπο του Δήμου Δωδώνης

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης